text: Kun en fangst ved spirituskontrol i Sønderjylland
  02 maj 2012 kl. 14.09
  Sønderjyderne er gode til at holde alkohol og kørsel adskilt, hvis man skal dømme ud fra seneste narko- og spirituskontrol i Syd- og Sønderjylland.
  Den 27. april, lavede Syd- og Sønderjyllands politi en koordineret spiritus- og narkokontrol i Aabenraa, Esbjerg og Vejen kommune. Politikontrollen havde særlig fokus på forårsfesten i Vejen, forårsfesten på Ribe Handelsskole, og bydelsfesten i Aabenraa og selvom mange borgere blev kontrolleret traf politifolkene kun en enkelt spritbilist iblandt dem. 
  Men på trods af en enkelt spritbilist blev yderligere 16 sigtet for forskellige overtrædelser af færdselsloven. Overtrædelserne omhandlede bl.a. knallerter, der kunne køre mere end det tilladte, manglende brug af sikkerhedssele, anvendelse af håndholdt mobiltelefon, ligesom en ung kvinde blev sigtet for kørsel uden førerret.
  